Temeljem čl.21. Zakona o zaštiti od požara ( NN 92/2010), čl.5. Pravilnika o sadržaju općeg akta iz područja zaštite od požara ( NN 116/11), te čl.77 i čl.78. Statuta Dječjeg vrtića „Gradac“, Gradac , Upravno vijeće je na 15. sjednici, održanoj 24.04.2019.g. donijelo

**PRAVILNIK**

**O ZAŠTITI OD POŽARA**

**I. OPĆE ODREDBE**

 Čl.1.

 Ovim Pravilnikom o zaštiti od požara ( u daljnjem tekstu: Pravilnik) utvrđuju se mjere i poslovi zaštite od požara koji su propisani Zakonom o zaštiti od požara te drugim zakonskim i podzakonskim aktima, pravilima tehničke struke, planovima zaštite od požara i drugim odlukama tijela državne, regionalne uprave i lokalne samouprave, a u svezi s provedbom i unapređivanjem zaštite od požara u Dječjem vrtiću „Gradac“ ( u daljnjem tekstu: Vrtić) u svrhu zaštite života ljudi i imovine.

 Čl.2.

 Zaštita od požara obuhvaća skup mjera i radnji normativne, organizacijske, tehničko – tehnološke, kadrovske, obrazovne, propagandne i druge prirode koje se poduzimaju u cilju sprečavanja nastanka i širenja požara, utvrđivanje uzroka požara i pružanje pomoći kod otklanjanja posljedica prouzrokovanih požarom.

 Zaštita od požara ustrojava se i provodi u svim građevinama, građevinskim dijelovima i prostorima koje Vrtić koristi u obavljanju svoje djelatnosti.

 Čl.3.

 Odredbe ovog Pravilnika primjenjuju se na sve radnike koji su zaposleni u Vrtiću, pripravnike i osobe na stručnom osposobljavanju za rad bez zasnivanja radnog odnosa, učenike i studente na praksi, te na sve ostale osobe koje se zateknu u prostorima Vrtića.

 Čl.4.

 Ovim Pravilnikom uređuje se:

 - mjere zaštite od požara kojima se otklanja ili smanjuje opasnost od

 nastajanja požara (opće i posebne)

 - ustrojstvo i način obavljanja unutarnje kontrole u svezi provedbe mjere

 zaštite od požara, te ovlaštenja i dužnosti radnika koji obavljaju nadzor

 - obveze radnika zaduženih za održavanje u ispravnom stanju opreme i

 sredstava za dojavu i gašenje požara

 - način upoznavanja radnika prilikom stupanja na rad ili rasporeda s jednog

 radnog mjesta na drugo s opasnostima od požara na tom radnom mjestu,

 kao i način osposobljavanja radnika u provođenju mjera zaštite od požara,

 te vođenje evidencije o tome

 - obveze ravnatelja i drugih radnika u provedbi mjera zaštite od požara i

 odgovornosti zbog nepridržavanja propisanih ili naređenih mjera zaštite od

 požara

 - motrenje, javljanje i uzbunjivanje

 - kretanje i ponašanje u prostorijama ugroženim od požara

 - dužnosti radnika u slučaju požara

 - unapređivanje zaštite od požara

**II. MJERE ZAŠTITE OD POŽARA**

OPĆE MJERE ZAŠTITE

 Čl.5.

 Svaki radnik dužan je provoditi mjere zaštite od požara na svom radnom mjestu na način propisan Zakonom, podzakonskim aktima, drugim propisima, te ovim Pravilnikom i drugim posebnim uputama, odlukama, upozorenjima i zabranama nadležnih osoba.

 Čl.6.

 Radnici drugih ustanova ili trgovačkih društava koji obavljaju određene poslove na postojećim objektima i prostorima Vrtića, obveznu su provoditi mjere zaštite od požara sukladno Zakonu, a izvođač radova dužan je imenovati osobu odgovornu za provođenje mjera zaštite od požara.

 Čl.7.

 Prilikom projektiranja i izvođenja radova, adaptacija, rekonstrukcija i uređenja na postojećim objektima i prostorima Vrtića, primjenjuju se tehnički normativi i standardi zaštite od požara utvrđeni zakonskim i drugim propisima.

 Čl.8

 Kod održavanja instalacija (električnih, toplinskih, ventilacijskih, plinskih), Vrtić je obavezan pridržavati se propisa i pravila zaštite, kako instalacije ne bi prouzročile izbijanje požara.

 Održavanja instalacija moraju izvoditi ovlašteni radnici i pravne osobe o čemu Vrtić mora posjedovati dokumentaciju.

 Uporaba električnih grijalica, kuhala, radijatora i sl. dozvoljena je samo u za to određenom prostoru.

 Čl.9.

 Prilazni putevi zgradama iz glavne ulice, ulazi i izlazi u zgrade, evakuacijski putovi i stube, te vatrogasni pristupi moraju uvijek biti slobodni za nesmetani prolaz i propisno označeni.

 Čl.10.

 U unutrašnjem i vanjskom prostoru Vrtića zabranjeno je pušenje.

 Svi radnici i građani prisutni u zgradama i prostorima Vrtića, dužni su se pridržavati Zakona o ograničavanju uporabe duhanskih proizvoda i drugih podzakonskih akata koji reguliraju tu materiju.

 Čl.11.

 Na završetku radnog vremena spremačice su dužne izvršiti kontrolu koševa za smeće, a otpadno smeće odložiti izvan prostorija Vrtića, na za to određeno mjesto.

 Otpadni gorivi materijal, papir i ostala ambalaža, moraju se odmah nakon upotrebe ili rada s njima ukloniti iz svih radnih prostora.

 Čl.12.

 Rad s otvorenim plamenom, aparatima za zavarivanje, rezanje i lemljenje u prostorijama u kojima ima zapaljivih i eksplozivnih tvari može se izvoditi samo po prethodno pribavljenom odobrenju radnika zaduženog za poslove zaštite od požara.

POSEBNE MJERE ZAŠTITE

 ČL.13.

 U spremištima, prostorijama za pripremanje hrane, praonici, garderobama i sobama dnevnog boravka provode se posebne mjere zaštite od požara:

 - zabranjeno je pohranjivati lako zapaljive tekućine, plinove ili predmete koji

 predstavljaju opasnost od požara

 - potrebno je osigurati slobodan pristup hodnicima, vanjskim prilazima, prolazima,

 zgradama i prostorijama, kao i vatrogasnim aparatima i hidrantima.

 Čl.14.

 Pregled i ispitivanje gromobranskih instalacija vrši ovlaštena osoba:

 - poslije svakog popravka

 - nakon svakog udara groma u građevinu ili instalaciju

 U ispitivanju gromobranske instalacije vodi se zakonom propisana evidencija.

 Čl.15.

 U svim zgradama, radnim prostorijama i prostorima u vlasništvu Vrtića treba se izvršiti ispitivanje otpora izolacije i indirektnog napona na dodir električne instalacije, na električnim instalacijama koje su starije od pet godina.

 Ispitivanje utvrđeno u st.1. ovog članka obavlja ovlaštena osoba sukladno Zakonu.

 Čl.16.

 Ispitivanje ispravnosti sigurnosne rasvjete obavlja jednom godišnje ovlaštena osoba.

 Čl.17.

 U radnim prostorijama i ostalim prostorima Vrtića za početno gašenje požara treba biti osiguran:

* aparati za gašenje požara koji moraju biti na vidljivom i dostupnom mjestu, a

 postavljaju se na podu ili na zidu na visini 1,5 metar,

* uređaji, oprema i sredstva namijenjena za gašenje požara u radnim prostorijama i ostalim prostorima Vrtića smiju se koristiti samo za tu namjenu.

 Ispravnost i funkcionalnost aparata za gašenje požara ispituje ovlaštena osoba, najmanje jednom godišnje o čemu na aparatu mora postojati vidljiva oznaka.

**III. USTROJSTVO I NAČIN OBAVLJANJA UNUTARNJEG NADZORA NAD PROVEDBOM MJERA ZAŠTITE OD POŽARA**

 ČL.18.

 Za nadzor provođenja mjera zaštite od požara odgovorna je ravnateljica Vrtića.

**IV. OSPOSOBLJAVANJE RADNIKA ZA PROVOĐENJE MJERA ZAŠTITE OD POŽARA I**

 **GAŠENJE POŽARA**

 Čl.19.

 Svi radnici Vrtića obvezni su se osposobiti za zaštitu od požara na način i po programu utvrđenom u Pravilniku o programu i načinu osposobljavanja pučanstva za provedbu preventivnih mjera zaštite od požara i spašavanja ljudi i imovine ugroženih požarom.

 Osposobljavanje iz st.1. ovog članka Vrtić može povjeriti pravnoj ili fizičkoj osobi koja ima odobrenje nadležnog Ministarstva.

 Osposobljenost se dokazuje uvjerenjem.

 Čl.20.

 Svaki radnik prije stupanja na rad mora biti upoznat s opasnostima od požara i mjerama zaštite od požara koje je dužan provoditi.

**V. OBVEZE RAVNATELJA I RADNIKA U PROVOĐENJU MJERA ZAŠTITE OD POŽARA**

 Čl.21.

 Ravnatelj Vrtića u okviru svoje nadležnosti:

 - najmanje jednom godišnje razmatra stanje zaštite od požara na razini Vrtića

 - predlaže donošenje Pravilnika o zaštiti od požara, kao i njegovih izmjena i dopuna

 - razmatra zapisnike nadležnih tijela o provedbi mjera zaštite od požara

 - osigurava uvjete za otklanjanje nedostataka utvrđenih zapisnikom nadležnih tijela

 - nadzire provedbu provođenja mjera zaštite od požara ,

 - na osnovi stanja provođenja mjera zaštite od požara, predlaže Upravnom vijeću

 mjere koje treba poduzeti i skrbi se o izvršavanju donesenih odluka,

 - koordinira rad radnika Vrtića kod poduzimanja svih mjera, dojava, gašenja,

 evakuacije i spašavanje radnika, djece i imovine, nakon izbijanja požara do

 dolaska profesionalne vatrogasne postrojbe

 - poduzima mjere prema radnicima koji krše ili ne provode propisane mjere zaštite od

 požara, odnosno naložene mjere zaštite od požara

 - planira i osigurava financijska sredstva za nabavku opreme i sredstava za gašenje

 požara u suradnji s organom upravljanja

 - izdaje naloge, upute i zabrane, donosi odluke, te usklađuje rad radnika iz područja

 zaštite od požara.

 Čl.22.

 U odsutnosti ravnatelja Vrtića, mjere utvrđene ovim Pravilnikom provodi osoba koju

 ovlasti ravnatelj.

 Čl.23.

 Radnici Vrtića:

 - provode i pridržavaju se propisanih mjera zaštite od požara

 - provode mjere naložene od strane odgovorne osobe za zaštitu od požara i

 ravnatelja

 - o uočenim oštećenjima ili nedostacima na uređajima i opremi za dojavu i gašenje

 požara, izvješćuju odgovornu osobu za zaštitu od požara ili ravnatelja

 - osposobljavaju se za provedbu preventivnih mjera zaštite od požara i gašenje požara

 - upoznaju se s neposrednim opasnostima od požara na svom radnom mjestu

 - aktivno sudjeluju u gašenju požara, spašavanju ljudi i imovine u zgradi i ostalim

 prostorima Vrtića.

**VI. ODGOVORNOST ZBOG NEPRIDRŽAVANJA MJERA ZAŠTITE OD POŽARA**

 Čl.24.

 Nepoštivanje i neprovođenje propisanih ili naloženih mjera zaštite od požara, predstavlja povredu obveza iz radnog odnosa.

 Za provedbu obveza iz radnog odnosa iz prethodnog stavka ovog članka radnici Vrtića odgovaraju sukladno odredbama Pravilnika o radu.

**VII. MOTRENJE, JAVLJANJE I UZBUNJIVANJE**

 Čl.25.

 Svatko tko primijeti neposrednu opasnost od nastanka požara ili požar odmah će sukladno svojim psihofizičkim sposobnostima pristupiti otklanjanju opasnosti, odnosno gašenju požara, vodeći pri tome računa da ne dovede u opasnost sebe ili drugu osobu.

 Ukoliko osoba iz st.1. ovoga članka nije uspjela otkloniti opasnosti, odnosno ugasiti požar, dužna je obavijestiti Centar 112 ili najbližu vatrogasnu postrojbu ili policiju, prijaviti nastanak požara i sve informacije o požaru.

 O izbijanju požara ranik je dužan izvijestiti ravnatelja, te ostale radnike Vrtića.

 Čl.26.

 Na alarm ili obavijest o požaru, svi radnici Vrtića dužni su se okupiti na mjestu dogovorenom za uzbunjivanje, radi organiziranja i uključivanja u gašenje požara.

 Čl.27.

 Nakon izbijanja požara u Vrtiću se isključuje električna energija na glavnoj razvodnoj ploči.

**VIII. UNAPREĐIVANJE ZAŠTITE OD POŽARA**

 Čl.28.

 Vrtić je dužan analizirati svaki događaj koji je mogao dovesti do požara, te poduzimati mjere potrebne da do takvih događaja više ne dođe, o čemu je dužna voditi evidenciju, te obavještavati nadležne službe sukladno posebnim propisima.

 Vrtić je dužan voditi evidenciju svih požara koji su nastali na njihovom vlasništvu, kao i razlozima njihova nastanka.

**IX. PRIJELAZNE I ZAVRŠNE ODREDBE**

 Čl.30.

 Pravilnik stupa na snagu osmog dana od dana donošenja, a biti će objavljen na oglasnoj ploči i web stranici Vrtića.

Klasa: 601-02/19-02/01

Ur.broj: 2147-22-02-19-06

 Ravnateljica DV ˝ Gradac ˝ :

Dražena Radonić

Predsjednica Upravnog vijeća:

 Marija Ujdur